

**คำสั่งเทศบาลตำบลบางสะพานน้อย**

**ที่ ๑๑ /25๖๑**

**เรื่อง แต่งตั้งคณะทำงานทบทวนและปรับปรุงภารกิจของเทศบาลตำบลบางสะพานน้อย**

---------------------------

 เพื่อให้การอำนวยความสะดวกและการตอบสนองความต้องการของประชาชน เป็นไปอย่างรวดเร็วและถูกต้องสอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ให้องค์กรปกครองส่วนท้องถิ่นปรับปรุงภารกิจขององค์กรปกครองส่วนท้องถิ่น จึงแต่งตั้งคณะทำงานทบทวนและปรับปรุงภารกิจของเทศบาลตำบลบางสะพานน้อย ประกอบด้วย

 1. นายชิตชัย จิวะตุวินันท์ นายกเทศมนตรีตำบลบางสะพานน้อย ประธานกรรมการ

 2 .นางสาวสิตานันท ยิ่งยง ปลัดเทศบาล กรรมการ

 3. นางอนงค์ แก้วจีน ผู้อำนวยการกองคลัง กรรมการ

 4. นายอำนวย ตงน้อย นายช่างโยธาอาวุโส กรรมการ

 5. นางวันทนา ตงน้อย หัวหน้าสำนักปลัดเทศบาล กรรมการ

 6.นายโชคชัย พงศ์พิพัฒนพันธุ์ หัวหน้าฝ่ายอำนวยการ กรรมการ

7. นางสาวจรินพร ผมหอม นักวิเคราะห์นโยบายและแผนฯ กรรมการ/เลขานุการ

 **ให้คณะทำงานมีอำนาจหน้าที่ ดังนี้**

 1. พิจารณาทบทวนและปรับปรุงภารกิจของเทศบาลตำบลบางสะพานน้อย หากเห็นว่าไม่สอดคล้อง หรือเหมาะสมกับสถานการณ์ปัจจุบัน หรือไม่เอื้ออำนวยต่อการดำเนินกิจการของเทศบาล หรือก่อให้เกิดภาระหรือความยุ่งยากต่อประชาชนเกินสมควร ให้พิจารณาเสนอ เพื่อดำเนินการแก้ไข ปรับปรุง หรือยกเลิก ทั้งนี้ ให้เป็นไปตามอำนาจหน้าที่ ขององค์กรปกครองส่วนท้องถิ่น

 2. ให้คณะทำงานรายงานผลการพิจารณาเสนอ นายกเทศมนตรีตำบลบางสะพานน้อย เพื่อวินิจฉัยและดำเนินการต่อไป

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๑๘ เดือน มกราคม พ.ศ. 25๖๑

 

(นายชิตชัย จิวะตุวินันท์)

นายกเทศมนตรีตำบลบางสะพานน้อย